Bergenhus Amt
Store norske leksikon,Geografi,Norges geografi,Amt og len i Norge
Bergenhus Amt var et stiftsamt opprettet 1671 som et ledd i innføringen av eneveldet. Stiftsamtet inkluderte tre underlagte amt, Hardanger og Halsnøy kloster (det vil si Sunnhordland) i sør og Nordfjord og Sunnmøre i nord. I 1704 ble Romsdal Amt (Møre og Romsdal) opprettet og Sunnmøre ble med det skilt ut fra Bergenhus amt.
Bergenhus amt ble 1763 delt i to, henholdsvis Nordre Bergenhus Amt og Søndre Bergenhus Amt, og av sistnevnte ble Bergen skilt ut som eget amt i 1831. Navnene Nordre Bergenhus og Søndre Bergenhus ble 1919 endret til henholdsvis Sogn og Fjordane og Hordaland, samtidig som betegnelsen amt ble endret til fylke. Bergen mistet så i 1972 sin fylkesstatus og ble fra dette året en del av Hordaland fylke.Det nye Vestland fylke som ble opprettet i 2020 ved sammenslåingen av Hordaland og Sogn og Fjordane fylker, svarer etter dette i store trekk til Bergenhus stiftamt i perioden 1704–1763, det vil si etter at Sunnmøre var utskilt og før amtet ble delt i henholdsvis Søndre og Nordre Bergenhus Amt. Les mer i Store norske leksikon Vestland fylke amt